FI Euroopan unionin virallinen lehti C 232/4

Ennakkoratkaisupyyntö, jonka Consiglio di Stato (Italia) on esittänyt 24.3.2016 – Impresa di Costruzioni Ing. E. Mantovani SpA ja Guerrato SpA v. Provincia autonoma di Bolzano - Agenzia per i procedimenti e la vigilanza in materia di contratti pubblici di lavori servizi e forniture ja Autorità nazionale anticorruzione (ANAC)

(Asia C-178/16)

(2016/C 232/05)

Oikeudenkäyntikieli: italia

Ennakkoratkaisua pyytänyt tuomioistuin

Consiglio di Stato

Pääasian asianosaiset

Valittajat: Impresa di Costruzioni Ing. E. Mantovani SpA ja Guerrato SpA

Vastapuolet: Provincia autonoma di Bolzano - Agenzia per i procedimenti e la vigilanza in materia di contratti pubblici di lavori servizi e forniture ja Autorità nazionale anticorruzione (ANAC)

Ennakkoratkaisukysymykset

Onko – 31.3.2004 annetun Euroopan parlamentin ja neuvoston direktiivin 2004/18/EY (1) 45 artiklan 2 kohdan c ja g alakohdan sekä 3 kohdan a alakohdan ja unionin oikeuden periaatteiden, nimittäin luottamuksensuojan ja oikeusvarmuuden periaatteiden, yhdenvertaisuusperiaatteen, suhteellisuus- ja avoimuusperiaatteiden, menettelyn raskauttamisen kiellon periaatteen sekä julkisten hankintojen markkinoiden mahdollisimman suurta avoimuutta kilpailulle koskevan periaatteen ja seuraamusten soveltamisedellytysten tyhjentävyyttä ja tarkkuutta koskevan periaatteen vastainen kansallinen lainsäädäntö, kuten direktiivien 2004/17/EY (2) ja 2004/18/EY mukaisten rakennusurakoita sekä palvelu- ja tavaranhankintoja koskevien julkisten sopimusten koodeksista (Codice dei contratti pubblici relativi a lavori, servizi e forniture in attuazione delle direttive 2004/17/CE e 2004/18/CE) 12.4.2006 annetun asetuksen (decreto legislativo) nro 163 38 §:n 1 momentin c kohta muutoksineen, siltä osin kuin siinä säädetty velvollisuus ilmoittaa, ettei ole olemassa lainvoimaista tuomiota (mukaan luettuina tuomiot, joissa asianosaisten pyynnöstä määrätään neuvotellusta rangaistuksesta) siinä mainituista rikoksista, ulotetaan siinä koskemaan henkilöitä, jotka ovat olleet tarjoajayrityksissä vastuutehtävissä ja jotka ovat siirtyneet pois vastuutehtävästään hankintailmoituksen julkaisemista edeltäneenä vuonna, ja jossa mahdollinen tuomio katsotaan vastaavaksi hankintamenettelystä poissulkemisen perusteeksi, ellei yritys osoita, että rikosoikeudelliseen seuraamukseen johtaneesta kyseisten henkilöiden toiminnasta on täysin ja tosiasiallisesti sanouduttu irti, jolloin irtisanoutumista koskevan vaatimuksen noudattamisen arviointi jää hankintayksikön harkintaan, ja kun kyseisessä kansallisessa säännöksessä annetaan hankintayksikölle mahdollisuus konkreettisesti ottaa käyttöön menettelystä pois sulkemisen uhalla:

i) rikollisia tekoja, joista ei vielä ole annettu lopullista tuomiota (ja joiden osalta ratkaisu on siten luonnollisestikin epävarma), koskevia tiedottamis- ja ilmoitusvelvollisuuksia, joista ei säädetä laissa edes vastuutehtävissä olevien henkilöiden osalta;

ii) omaehtoista irtisanoutumista koskevia velvollisuuksia, joiden osalta ei kuitenkaan ole määritelty, millaisia vapauttavien toimien on oltava, mikä ajanjakso otetaan huomioon (myös ennen rikosoikeudellisen tuomion lainvoimaiseksi tuloa) tai missä menettelyn vaiheessa kyseiset velvollisuudet on täytettävä;

iii) lojaalia yhteistyötä koskevia velvollisuuksia, joita ei ole tarkemmin määritelty paitsi viittaamalla yleiseen vilpittömän mielen vaatimukseen?

(1) Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).

(2) Vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/17/EY (EUVL L 134, s. 1).